EELNÕU

10.09.2024

**Elektrituruseaduse muutmise seadus**

**§ 1.** **Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 3 täiendatakse punktiga 61 järgmises sõnastuses:

„61) dünaamilise elektrihinnaga leping – elektrileping, mis kajastab osaliselt või täielikult hinnakõikumisi Eesti hinnapiirkonna järgmise päeva turul kauplemisperioodide lõikes;“;

**2)** paragrahvi 3 täiendatakse punktiga 132 järgmises sõnastuses:

„132) bilansiperioodil netomõõtmine – bilansiperioodil mõõtepunkti läbinud tootmis- ja tarbimissuunalise elektrienergia saldeerimine;“;

**3)** paragrahvi 3 punkti 16 täiendatakse pärast sõna „tariifilülitusseadmed“ tekstiosaga „, sealhulgas seadmed, mis ei suuda andmeid edastada ega vastu võtta“;

**4)** paragrahvi 3 punktis 224 asendatakse tekstiosa „ajavahemik 1. aprillist kuni 31. märtsini“ sõnaga „kalendrikuu“;

**5)** paragrahvi 3 punkt 225 muudetakse ja sõnastatakse järgmiselt:

„225) seotud ettevõtjad – kaks või enam ettevõtjat kontsernis ja samadele aktsionäridele kuuluvad ettevõtjad;“;

**6)** paragrahvi 3 täiendatakse punktidega 265 ja 266 järgmises sõnastuses:

„265) tähtajaline fikseeritud elektrihinnaga leping – fikseeritud kehtivusajaga elektrileping, mille lepingulised tingimused ja elektrihind püsivad lepingu kehtivusajal muutumatuna;

266) vahetustasu – leppetrahv, mille avatud tarnija või agregeerimisega tegelev turuosaline otse või kaudselt määrab tarbijale lepingu lõpetamise või muutmise eest;“;

**7)** paragrahvi 214 lõige 3 muudetakse ja sõnastatakse järgmiselt:

„(3) Süsteemihaldur töötab välja elektriturul tarbimiskajas osalemise tingimused, viib läbi avaliku konsultatsiooni, kooskõlastab tingimused Konkurentsiametiga ja avalikustab nimetatud tingimused oma veebilehel hiljemalt 2026. aasta 1. jaanuaril. Tingimuste väljatöötamisel lähtutakse käesolevast seadusest, elektrituru toimimise võrgueeskirjast, Euroopa Parlamendi ja nõukogu direktiivist (EL) 2019/944, Euroopa Parlamendi ja nõukogu määrusest (EL) 2019/943 ning selle artikli 59 alusel kehtestatud rakendusaktidest.“;

**8)** paragrahvi 214 täiendatakse lõigetega 5–7 järgmises sõnastuses:

„(5) Käesoleva paragrahvi lõikes 3 nimetatud tarbimiskajas osalemise tingimused võimaldavad tarbimiskaja agregeerimist ja iseseisva agregaatori tegutsemist järgmistel elektrituru tasemetel:

1) järgmise päeva elektriturg;

2) päevasisene elektriturg;

3) tasakaalustamise turg.

(6) Tarbimiskajas osalemise tingimused võimaldavad võrguettevõtjal hankida elektrivõrgus koormuste juhtimiseks tarbimiskaja agregeerimist.

(7) Elektriturul tarbimiskajas osalemise tingimustega seotud täpsemad õigused ja kohustused kehtestab valdkonna eest vastutav minister elektrituru toimimise võrgueeskirjas.“;

**9)** paragrahvi 421 lõike 3 punkti 4 täiendatakse pärast sõna „kaupa“ sõnadega „ja bilansiperioodil netomõõdetud tarbimisandmed mõõtepunktide kaupa“;

**10)** paragrahvi 44 lõikes 41 ja § 761 lõikes 2 asendatakse sõna „sidusettevõtjat“ sõnadega „endaga seotud ettevõtjaid“;

**11)** paragrahvi 44 täiendatakse lõikega 12 järgmises sõnastuses:

„(12) Avatud tarnija ja bilansihaldur ei nõua agregaatoriga agregeerimislepingu sõlminud tarbijalt ja aktiivselt võrguteenuse kasutajalt alusetuid makseid ega trahve ning ei rakenda nende suhtes muid põhjendamatuid lepingulisi piiranguid ega tehnilisi nõudeid, mis tulenevad sellest, et tarbija või aktiivne võrguteenuse kasutaja osaleb agregeerimises.“;

**12)** paragrahvi 53 täiendatakse lõikega 7 järgmises sõnastuses:

„(7) Bilansiteenuse hinna osa, mis sisaldab sageduse juhtimise reservide hankimise rahastamisest tekkivat põhjendatud kulu ja mis ei ole kaetud bilansienergia koguse arvestuses bilansienergia hinnaga, rakendub energiasalvestusüksusele üksnes elektrivõrgust tarbitud elektri eest, kui täidetud on vähemalt üks järgnevatest tingimustest:

1) energiasalvestusüksusele on käesoleva seaduse § 67 lõike 11 kohaselt rajatud täiendav mõõtepunkt;

2) energiasalvestusüksuse kasutatavas mõõtepunktis puudub muu tarbimine kui energiasalvestusüksuse või elektrijaama omatarve ja energiasalvestusüksuse netovõimsus on vähemalt 50% mõõtepunkti tarbimissuunalisest läbilaskevõimsusest;

3) energiasalvestusüksuse kasutatavas mõõtepunktis toimub üksnes elektrienergia salvestamine ja tarbimine.“;

**13)** paragrahvi 592 täiendatakse lõikega 10 järgmises sõnastuses:

„(10) Salvestusperioodi vältel elektrivõrgust või otseliinist energiasalvestusüksusesse salvestatud elektrienergiale samal perioodil elektrivõrku või otseliini tagastatud elektrienergia koguse ulatuses käesolevas paragrahvis viidatud toetuste rahastamise kuluei rakendu, kui täidetud on vähemalt üks järgnevatest tingimustest:

1) energiasalvestusüksusele on käesoleva seaduse § 67 lõike 11 kohaselt rajatud täiendav mõõtepunkt;

2) energiasalvestusüksuse kasutatavas mõõtepunktis puudub muu tarbimine kui energiasalvestusüksuse või elektrijaama omatarve ja energiasalvestusüksuse netovõimsus on vähemalt 50% mõõtepunkti tarbimissuunalisest läbilaskevõimsusest;

3) energiasalvestusüksuse kasutatavas mõõtepunktis toimub üksnes elektrienergia salvestamine ja tarbimine.“;

**14)** paragrahvi 63 lõikes 6 asendatakse sõnad „vähemalt ühes üleriigilise levikuga päevalehes“ sõnadega „jaotusvõrguettevõtja veebilehel“;

**15)** paragrahvi 66 täiendatakse lõikega 81 järgmises sõnastuses:

„(81) Jaotusvõrguettevõtja, kes on vertikaalselt integreeritud ettevõtja ja kelle võrku ühendatud tarbijate elektritarbimise kogus on väiksem kui 100 gigavatt-tundi aastas, ei pea käesoleva paragrahvi lõikes 8 nimetatud võrgu kümneaastast arengukava koostama.“;

**16)** paragrahvi 66 lõike 10 teine lause tunnistatakse kehtetuks;

**17)** paragrahvi 66 lõige 14 muudetakse ja sõnastatakse järgmiselt:

„(14) Konkurentsiamet konsulteerib käesoleva paragrahvi lõike 12 kohaselt koostatud arengukava üle vaadates kõikide võrguühenduse kasutajatega ja avaldab konsultatsiooni tulemused oma veebilehel.“;

**18**) paragrahvi 66 täiendatakse lõikega 141 järgmises sõnastuses:

„(141) Konkurentsiamet võib teha võrguettevõtjale ettekirjutuse arengukava käesolevas seaduses sätestatud tingimustega kooskõlla viimiseks. Konkurentsiamet avaldab investeerimisprojektide nimekirja ja ajakava oma veebilehel ning jälgib arengukava elluviimist.“;

**19)** paragrahvi 662 lõikes 1 ja § 663 lõikes 2 asendatakse sõnad „oma sidusettevõtjat“ sõnadega „endaga seotud ettevõtjaid“;

**20)** paragrahvi 663 lõike 3 teises lauses asendatakse tekstiosa „, kui need“ tekstiosaga „ja teha ettekirjutuse nende muutmiseks, kui need ei taga kuluefektiivset teenuse hankimist või“;

**21)** paragrahvi 67 täiendatakse lõigetega 11–13 järgmises sõnastuses:

„(11) Võrguettevõtja rajab turuosalise taotluse alusel energiasalvestusüksusesse salvestusperioodi jooksul salvestatud elektrienergia koguse kindlaksmääramiseks liitumispunkti täiendava mõõtepunkti.

(12) Käesoleva paragarahvi lõikes 11 nimetatud täiendava mõõtepunkti rajamisega kaasnevad kulud kannab turuosaline, kelle taotluse alusel mõõtepunkt rajatakse.

(13) Mõõtepunkti kasutamise tingimustes ja mõõteandmete käitlemises lepitakse kokku liitumispunkti suhtes sõlmitud võrgulepingus. Võrguettevõtjal on õigus nõuda mõõtepunkti eesmärgipärase kasutamise tõendamist.“;

**22)** paragarahvi 67 lõike 6 esimeses lauses asendatakse sõna „võib“ sõnaga „paigaldab“ ja lauset täiendatakse pärast lauseosa „taotluse alusel või“ sõnaga „võib“;

**23)** paragrahvi 70 lõikes 6 asendatakse sõnad „või vähemalt ühes üleriigilise levikuga päevalehes ning“ sõnaga „ja“;

**24)** paragrahvi 71 täiendatakse lõigetega 101 ja 102 järgmises sõnastuses:

„(101) Salvestusperioodi vältel elektrivõrgust energiasalvestusüksusesse salvestatud elektrienergia eest samal perioodil elektrivõrku tagastatud elektrienergia koguse ulatuses käesoleva paragrahvi lõike 1 punkti 4 kohast edastamistasu ei võeta juhul, kui on täidetud vähemalt üks järgnevatest tingimustest:

1) energiasalvestusüksusele on käesoleva seaduse § 67 lõike 11 kohaselt rajatud täiendav mõõtepunkt;

2) energiasalvestusüksuse kasutatavas mõõtepunktis puudub muu tarbimine kui energiasalvestusüksuse või elektrijaama omatarve ja energiasalvestusüksuse netovõimsus on vähemalt 50% mõõtepunkti tarbimissuunalisest läbilaskevõimsusest;

3) energiasalvestusüksuse kasutatavas mõõtepunktis toimub üksnes elektrienergia salvestamine ja tarbimine.

(102) Võrguettevõtjal on õigus võtta käesoleva seaduse § 67 lõike 11 kohase mõõtepunkti kasutamise tingimuste rikkumise korral salvestatud elektrienergia koguste suhtes edastamistasu ja toetuste rahastamise kulu vastavalt võrgust tarbitud elektrienergia kogustele tagasiulatuvalt kuni 12 kuu ulatuses rikkumise tuvastamisest.“;

**25)** paragrahvi 74 lõigetes 1 ja 2 asendatakse sõnad „vähemalt ühes üleriigilise levikuga päevalehes“ sõnadega „võrguettevõtja veebilehel“;

**26)** paragrahvi 751 lõiget 1 täiendatakse teise lausega järgmises sõnastuses:

„Tarbijale esitatav arve ja info arvel peab olema täpne, kergesti mõistetav, selge, ülevaatlik, kasutajasõbralik ja hõlbustama arvete omavahelist võrdlemist.“;

**27)** paragrahvi 751 lõiget 1 täiendatakse punktidega 11–18 järgmises sõnastuses:

„11) teenuse osutaja nimi ja kontaktandmed, telefoninumber ja e-posti aadress;

12) arveldusperioodil tarbitud elektrienergia kogus, tasumisele kuuluv maksumus ja selle jaotus vähemalt käesoleva paragrahvi lõikes 21 nimetatud komponentide lõikes;

13) arve maksmise tähtaeg;

14) fikseeritud elektrilepingu puhul fikseeritud elektrihinna kehtivusaeg;

15) arves esitamise aluseks oleva mõõtepunkti EIC-kood;

16) kui tarbija ja müüja vahelises lepingus on kokku lepitud teenuse hinna muutumine, siis teave hinna muutumise kohta koos muudatuse toimumise kuupäevaga;

17) viide Konkurentsiameti usaldusmärgisega võrdlemisvahendi veebilehele;

18) viide käesoleva seaduse § 421 lõikes 1 kirjeldatud andmevahetusplatvormi veebilehele;“;

**28)** paragrahvi 751 täiendatakse lõigetega 21–23 järgmises sõnastuses:

„(21) Tarbijale esitataval arvel tuleb eraldada energia- ja tarnekulu, võrgukulu ning lisanduvad tasud, maksud ja lõivud vastavalt Euroopa Parlamendi ja nõukogu määruses (EL) 2016/1952, mis käsitleb Euroopa maagaasi- ja elektrihinnastatistikat (ELT L 311, 17.11.2016, lk 1–12), kehtestatud mõistetele.

(22) Müüja pakub tarbijale võimalust saada arveid ja arvetel esitatavat teavet elektrooniliselt.

(23) Müüja võimaldab arve tasumiseks erinevaid makseviise ja paindlikku korda.“;

**29)** paragrahvi 751 täiendatakse lõikega 12 järgmises sõnastuses:

„(12) Võrguettevõtja ja elektrimüüja esitavad tarbijale arve bilansiperioodil netomõõdetud elektrienergia koguse eest.“;

**30)** paragrahvi 751 täiendatakse lõikega 5 järgmises sõnatuses:

„(5) Tarbija taotlusel esitab müüja tarbijale selgituse, kuidas tema arve on koostatud.“;

**31)** paragrahvi 87 lõike 1 punkti 9 täiendatakse pärast sõna „kohta“ tekstiosaga „, sealhulgas teave tarbija õiguste kohta, mis seonduvad vaidluste kohtuvälise lahendamisega vastavalt tarbijakaitse seadusele ning õiguse kohta pöörduda kaebusega käesoleva seaduse § 99 lõikes 1 sätestatud juhtudel Konkurentsiameti poole“;

**32)** paragrahvi 87 täiendatakse lõikega 11 järgmises sõnastuses:

„(11) Elektrimüüja esitab elektrilepingut sõlmida soovivale tarbijale enne lepingu sõlmimist lepingu kokkuvõtte, mis sisaldab järgmist teavet:

1) lepingu ja selle alusel osutatavate teenuste tingimuste muutmise ja lepingu ülesütlemise tingimused, sealhulgas lepingu tasuta ülesütlemise tingimused;

2) elektri koguhind ja selle jaotus kuluosade kaupa;

3) info selle kohta, kas hind on fikseeritud või dünaamiline;

4) tarnija e-posti aadress ja tarbijavaidluse komisjoni kontakt;

5) teave ühekordsete maksete, soodustuste, lisateenuste ja allahindluste kohta.“;

**33)** paragrahvi 87 lõikes 3 asendatakse sõna „tasu“ sõnaga „vahetustasu“ ja lõiget täiendatakse pärast sõna „küsida“ tekstiosaga „, välja arvatud käesoleva seaduse § 88 lõikes 5 sätestatud juhul“;

**34)** paragrahvi 87 täiendatakse lõigetega 6 ja 7 järgmises sõnastuses:

„(6) Elektrimüüja, kes teenindab vähemalt 200 tuhandet tarbijat, peab pakkuma tarbijatele dünaamilise elektrihinnaga lepinguid ja vähemalt aastase kehtivusajaga tähtaegseid fikseeritud elektrihinnaga lepinguid.

(7) Elektrilepingu sõlmimise eel teavitab elektrimüüja tarbijat sõlmitava lepinguga kaasnevatest võimalustest, maksumusest ja riskidest.“;

**35)** paragrahvi 88 lõige 5 muudetakse ja sõnastatakse järgmiselt:

„(5) Elektrimüüja või agregaator võib nõuda tarbijalt tähtajalise elektrilepingu või agregeerimislepingu ennetähtaegse lõpetamise tasu tingimusel, et tasu on tarbijaga sõlmitud lepingus ette nähtud ja tasust on tarbijat enne lepingu sõlmimist teavitatud. Ennetähtaegse lõpetamise tasu peab olema põhjendatud ja ei tohi ületada lepingu lõpetamisega elektrimüüjale või agregaatorile kaasnevat otsest rahalist kahju.“;

**36)** paragrahvi 89 täiendatakse lõikega 7 järgmises sõnastuses:

„(7) Fikseeritud elektrihinnaga lepingu lõppemisel peab elektrimüüja viima tarbija üle uuele fikseeritud elektrihinnaga lepingule või tarbija selgel nõustumusel sõlmima dünaamilise elektrihinnaga lepingu.“;

**37)** paragrahvi 90 lõike 2 teist lauset täiendatakse pärast sõna „teave“ tekstiosaga „ning tasuta teave muude võimaluste kohta kui tarbimiskoha võrgust lahtiühendamine“;

**38)** paragrahvi 90 täiendatakse lõikega 21 järgmises sõnastuses:

„(21) Käesoleva paragrahvi lõikes 2 nimetatud teave muude võimaluste kohta kui võrgust lahti ühendamine peab sisaldama vähemalt järgmist:

1) teave sotsiaalhoolekandeseaduses sätestatud võimaluste kohta;

2) teave energia säästmise võimaluste kohta või viide teavet sisaldavatele veebilehtedele;

3) teave alternatiivsete maksevõimaluste kohta;

4) kui võrguettevõtja seda võimaldab, siis teave võrguühenduse võimsuse piiramise võimaluste kohta.“;

**39)** paragrahvi 93 lõike 6 punkt 18muudetakse ja sõnastatakse järgmiselt:

„18) jälgib turu olukorda ja konkurentsi taset, sealhulgas dünaamilise elektrihinnaga lepingute statistikat, arenguid ja dünaamilise elektrihinnaga lepingute mõju tarbijate arvetele, ning avaldab vähemalt kord aastas sellekohase aruande, mis sisaldab ka elektrimüüjatele soovitusi kodutarbijatele müüdava elektrienergia hinna kujunduse kohta;“;

**40)** paragrahvi 93 lõiget 6 täiendatakse punktiga 223 järgmises sõnastuses:

„223) jälgib tarbimiskajas osalemise ja agregeerimise mahtusid ja turu käivitumist ning hindab käesoleva seaduse § 214 lõikes 3 nimetatud tingimuste uuendamise vajadust;“;

**41)** paragrahvi 93 lõiget 11 täiendatakse pärast sõna „kasutajaid“ sõnadega „ja agregeerimislepinguid“;

**42)** paragrahvi 1113 täiendatakse lõikega 20 järgmises sõnastuses:

„(20) Käesoleva seaduse § 71 lõikes 102 nimetatud tasude tagasiulatuvat võtmist rakendatakse alates 2027. aasta 1. jaanuarist.“.

**§ 2. Seaduse jõustumine**

(1) Käesoleva seaduse § 1 punktid 12, 13, 21, 24 ja 42 jõustuvad 2026. aasta 1. jaanuaril.

(2) Käesoleva seaduse § 1 punktid 2, 9 ja 29 jõustuvad 2027. aasta 1. jaanuaril.

Lauri Hussar

Riigikogu esimees

Tallinn,

........ ........................... 2024. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus

........ ........................... 2024. a